google/wiki40b huggingface dataset:
Elektronisk krigføringskompani

Elektronisk krigføringskompani (EKKP) er en del av etterretningsbataljonen og dens fremste oppgave er å innhente informasjon fra fienden ved bruk av avanserte innhentingsystem (signaletterretning). EK-operatører og -analytikere utnytter fiendens samband ved å avdekke sambandets nettverk. Kompaniet kan både være utgruppert i kommandoplass eller lenger ute i teigen for å fange opp eksakte signal. EKKP løser et vidt spekter av oppdrag, både alene og 
i direkte støtte til forsvarets kampavdelinger.  
</ref> Bruken av EKKP har hatt en positiv effekt på sambandssikkerheten til både norske og allierte militære styrker. Avdelingen har i over 50 år levert etterretningstenester til Hæren, og stiller kontinuerlige bidrag til utenlandsoperasjoner.

Tjenesten

Som EK-operatør løser man primært oppdrag som en del av en større avdeling, både innenlands og utenlands.
Analyseseksjonen i EKKP består av et ungt og dynamisk arbeidsmiljø med stor variasjon i arbeidsoppgaver.
Kursrekken under utdanningen inneholder blant annet innføring i etterretningsteori, metode og verktøy, innføring i radio- og radiokommunikasjonsteori, samt kurs i relevante militære fag. De som fullfører grunnutdanningen vil ha nok kunnskap og erfaring til å fungere i kompaniets analyseseksjon under operasjoner.

Seleksjon

EK-faget er i stor grad preget av den teknologiske utviklingen, og stiller derfor store krav til soldatenes kompetanse. Spesialisering innenfor EK-faget er tidkrevende og krever erfaring, modning, teknisk interesse og innsikt. EKKP har et eget opptak for å teste motivasjon, fysiske kapasiteter og teknisk innsikt. I tillegg blir språkkompetanse vektlagt, som er en kritisk faktor for å oppfatte fiendtlige samband. Etter seleksjonen vil egnede kandidater få tilbud om å starte på en ettårig grunnutdanning som EK-operatør eller -analytiker.
It's Complicated

Handling

Ekteparet Jane (Meryl Streep) og Jake (Alec Baldwin) ble skilt etter at han bedro henne med Agness (Lake Bell). 10 år senere er familien gjenforent i forbindelse med sønnens uteksaminering, og den gamle kjærligheten blusser opp igjen. Dette er et problem, fordi Jake nå er gift med Agness, noe som gjør at det plutselig er Jane som blir «den andre kvinnen». Samtidig hyrer hun arkitekten Adam (Steve Martin), som selv er skilt. Det utvikler seg til å bli en komplisert konflikt.
Asiamesterskapet i friidrett 1995

Asiamesterskapet i friidrett 1995 var det ellevte Asiamesterkapet i friidrett, det ble arrangert i Jakarta på Indonesia. Det var 22 øvelser for menn og 19 for damer. Kina ble beste nasjon med 20 gullmedaljer foran Qatar med fem.
Operasjon Pedestal

Operasjon Pidestall (italiensk: Battaglia di Mezzo Agosto, maltesisk: Konvoj ta' Santa Marija skjedde 15. august 1942  på jomfru Marias himmelfartsdag. Det var en britisk operasjon for å frakte forsyninger til Malta i august 1942, under andre verdenskrig. Malta var base for skip, ubåter og fly som angrep aksemaktenes konvoyer til aksens styrker i Libya og Egypt i den nordafrikanske kampanje (1940-1943). Fra 1940 til1942 gjennomførte aksemaktene  Beleiringen av Malta med luft- og marinestyrker. Til tross for mange tap ble tilstrekkelig forsyninger levert til den britiske befolkningen og de militære styrker på Malta for å kunne stå imot beleiringen, selv om den ikke lenger var en offensiv base etter 1942. De mest avgjørende forsyninger under Operasjon Pidestall var drivstoff som ble fraktet med av SS «Ohio», en amerikansk-bygget tanker med britisk mannskap. Operasjonen begynte 3. august 1942 og konvoien seilte gjennom Gibraltarstredet natten 9/10 august.
Aksemaktene forsøkte å hindre femti skip å komme forbi med bombefly, tyske og italienske motortorpedobåter gjennom et minefelt og bakholdsangrep fra ubåter. Det var den siste akseseier i Middelhavet. Mens det var et kostbart taktisk nederlag for de allierte, var det også et av de største britiske strategiske seire under krigen. Ankomsten av «Ohio» førte til at det ble sendt flere krigsskip med flybensin. Det førte til øket luftoffensiv fra Malta mot aksemaktenes konvoier. Etter Operasjon Pidestall returnerte ubåter til Malta og Supermarine Spitfire ble fløyet fra hangarskipet «Furious». Dette førte til en maksimal innsats mot aksemaktenes skip. Italienske konvoier måtte reise lengre bort fra øya. Mer enn 500 sjøfolk på handelsskipene, marinesoldater og flygere ble drept. Bare fem av de 14 handelsskipene nådde Grand Harbour og beleiringen fortsatte til den allierte gjenerobringen av Egypt og Libya etter det det andre slaget om El Alamein (23. oktober – 11. november) og Operasjon Torch (8.-16. november) i det vestlige Middelhavet, noe som gjorde at landbaserte fly kunne eskorte handelsskip til øya.
Longmatan

Longmatan (kinesisk: 龙马潭区; pinyin: Lóngmǎtán Qū) er et bydistrikt i byprefekturet Luzhou i provinsen Sichuan i Folkerepublikken Kina.
Det har et areal på 332,6 kvadratkilometer og teller 310.100 innbyggere (2003).
Statskuppet i Mauritania 2008

Statskuppet i Mauritania 2008 fant sted den 6. august 2008 da den mauritanske presidenten Sidi Mohamed Ould Cheikh Abdallahi ble kastet ut av regjeringen av en gruppe høytstående generaler han hadde sagt opp tidligere samme dag.

Bakgrunn

General Muhammad Ould ‘Abd Al-‘Aziz ledet statskuppet i 2005 som endte president Maaouya Sid'Ahmed Ould Tayas 21 år lange diktatur. Aziz støttet Abdallahais kandidatur i det påfølgende valget i 2007. Abddallahi vant og ble dermed landet første fritt valgte leder. I mai valgte Abdallahi 12 ministre som også hadde vært medlemmer av Tayas tidligere regjering. Noen av disse var blitt anklaget for korrupsjon. På grunn av dette stilte det mauritanske et mistillitsforslag som førte til at den nye regjering måtte gå av. I tillegg måtte 48 parlamentsmedlemmer gå fra sine verv i regjeringspartiet. Den utløsende årsaken var dog Abdallahis kunngjøring om at flere generaler ville bli oppsagt, inkludert Aziz og general Mohamed Ould Sheikh Mohamed. Mauritania har sett mer enn 10 statskupp eller forsøk på statskupp siden landet fikk sin uavhengighet fra Frankrike i 1960.
Tongyu

Tongyu (kinesisk: 通榆县; pinyin: Tōngyú Xiàn) er et fylke i provinsen Jilin i Folkerepublikken Kina. Det ligger i byprefekturet Baicheng.
Befolkningen var på 343 314 innbyggere i 1999.
Olaus Jair Skarsem

Rosenborg

13. april 2016 fikk han sin offisielle A-lagsdebut for Rosenborg mot Åfjord i 1. runde i cupen. Han scoret også sitt første mål i samme kamp.
I sesongen 2016 var han med å vinne Cupen.
6. desember 2017 skrev han under på en treårskontrakt med Rosenborg. Han ble samtidig en del av A-stallen.
26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
I sesongen 2018 var han med å vinne Cupen.

Ranheim (lån)

8. januar 2019 ble han lånt ut til Ranheim fra Rosenborg ut sesongen 2019.
31. mars 2019 fikk han sin Eliteserie-debut for Ranheim mot Tromsø.
19. mai 2019 scoret han sitt første Eliteserie-mål for Ranheim mot Sarpsborg.

Landslaget

10. juni 2019 fikk han sin første U21-landskamp for Norge U21 mot Danmark. Han scoret også sitt første landslagsmål for Norge U21 i samme kamp.
Mitophyllus

Utseende

Små, svarte hjortebiller. Hannens kjever er ikke forstørrede. Denne slekten kjennes lett på at de har spredte flekker av lyse, ofte gylne skjell spredt utover kroppen, de gir dermed et flekkete inntrykk.

Levevis

Larvene lever i soppinfisert, død ved.

Utbredelse

Alle artene lever på eller ved New Zealand. Én art er bare kjent fra Chatham Island, en annen er blant annet funnet på Kermadec Islands.
Pobeda (bil)

Pobeda (russ.: Победа = seier) er en russisk bilmodell produsert i årene 1946–1958 av Gorkowskij Automobilnji Zavod (GAZ). Den vanlige Pobedaen hadde betegnelsen GAZ M20. I årene 1955–1957 ble det produsert en variant med firehjulstrekk, som fikk betegnelsen GAZ M72. Denne var en av de første personbilene med firehjulstrekk.
Pobeda var den første russiske personbilen som ikke var basert på noe utenlandsk kjøretøy. Som de fleste konstruksjoner har den likevel elementer fra andre tilsvarende, det selvbærende karosseriet og forstillingen var inspirert av Opel Kapitän og motorkonstruksjonen ble kjøpt fra Chrysler. Noen deler som f.eks bakakslingen er også overlevninger fra Ford-modeller som GAZ-fabrikken produserte på lisens.
Motoren er en 2,1 liters firesylindret, sideventilert motor på ca. 50 hk og den har 3-trinns rattgir uten synkronisering til 1. gear.
Decliniidae

Utseende

Små (3,5-5,5 millimeter), avlange, glatte, blanke, mørkbrune til svarte biller. Kroppen er hvelvet, nærmest sylindrisk. Antennene er omtrent så lange som hodet er bredt, med en avlang, fem-leddet kølle. Dekkvingene har markerte punktrader. beina er ganske korte og spinkle.

Levevis

Lite er kjent om biologien til disse billene, og larvene er ukjente. De er funnet i fuktig skog, gjerne ca. 1500 meter over havet. De voksne eter trolig pollen.

Utbredelse

Familien er kjent fra Øst-Asia: Øst-Sibir og Japan.
Egon Schmüser

Utdannelse

Schmüser studerte ved Königlich Technische Hochschule i Berlin i perioden 1880-1884. Her var han  elev av den tyske arkitekten Johannes Otzen, samt medstudent med den norske arkitekten Christian Fürst. Schmüser tok senere utdannelse som murer og seinhugger i Tyskland.

Arkiv

Arkivmateriale etter Egon Schmüser befinner seg ved KUBEN i Arendal. Arkivet omfatter noen tegninger og skissebøker.
Gary Hershberger

Karriere

Hershberger filmdebuterte i 1984 med hovedrollen i den relativt ukjente ungdomsfilmen Paradise Motel, og TV-debuterte året etter med en gjesteopptreden i den kjente amerikanske action-serien Knight Rider, med David Hasselhoff i hovedrollen. Utover 1980-tallet hadde han roller i en rekke mer eller mindre ukjente ungdomsfilmer, inkluderte hovedrollen i komedien Free Ride fra 1986. I 1990 hadde han en sentral rolle i Columbo-episoden Columbo Goes to College, hvor han spilte en bortskjemt college-student som sammen med en medstudent tar livet av sin egen professor. Samme år fikk han rollen som Mike Nelson i den amerikanske kultserien Twin Peaks, en rolle han gjentok i filmen Twin Peaks: Fire Walk with Me. 
Han har etter dette hatt få notable filmroller, men desto mere oppdrag for TV. Han hadde på 1990-tallet tre gjesteopptredener i krimserien Murder, She Wrote og i perioden 2001-02 hadde han en fast rolle i den kjente serien Six Feet Under. Han har ellers hatt gjesteopptredener i kjente serier som blant annet 21 Jump Street (1988), Coach (1989 & 92), Renegade (1994), Pacific Blue (1999), Chicago Hope (2000), The West Wing (2000), JAG (1998 & 00) og Grey's Anatomy (2007).

Personlige forhold

Hershberger har vært gift med Heather siden midten av 1990-tallet og har fire barn.
Han er personlig kristen og stiftet på 2000-tallet organisasjonen Act in Faith, en organisasjon som henvender seg til kristne skuespillere og manusforfattere.
Nordsjøreddik

Utbredelse

I Norden vokser Nordsjøreddik langs vestkysten av Danmark og i Norge langs kysten fra Mandal til Fræna.
Lamprosomatinae

Utseende

Nokså små, brede, blanke, vanligvis mørkfargede bladbiller. Oversiden er lavt hvelvet, undersiden flat, billene virker noe flattrykte. Antenner og bein er ganske korte.

Utbredelse

Slekten Oomorphus forekommer i alle faunaregioner, forøvrig lever de fleste i varme områder av Amerika.
450-årene

-- 450 -- 451 -- 452 -- 453 -- 454 -- 455 -- 456 -- 457 -- 458 -- 459
Tiårsoversikt
Wonder Boys

Handling

Litteraturlæreren Grady Tripp (Michael Douglas) er en tidligere bestselgerforfatter som nå har skrivesperre. Hans kone har forlatt ham, hans forelskelse Sara (Frances McDormand) deler ikke følelsene hans, hans forlegger Terry Crabtree (Robert Downey jr.) forlanger en ny bok av ham, og Hannah (Katie Holmes), en av hans unge studenter, har følelser for ham. Så legger han merke til det usedvanlige talentet til Hannahs venn, den stillferdige, mystiske James Leer (Tobey Maguire), som også går i litteraturklassen. Grady bestemmer seg for å bli bedre kjent med ham. James forteller at han har en tragisk fortid med døde foreldre og at han er uteligger. Men det skal vise seg at spørsmålene er: Hvem er egentlig James Leer? Og har noe av det han sier et snev av sannhet i seg?
Kvibrua

Kvibrua eller Kvinen bru er ei bru over elven Kvina. Kvibrua ligger midt mellom Setesdalen og Sirdalen, ved turiststasjonen Kvinen. Brua ble bygget i årene 1923–1924, og var tenkt som en del av en vei mellom Langeid i Setesdal og Solheim i Sirdal. Veiarbeidet holdt frem til omkring 1954. Veiprosjektet ble da lagt på is. Etter at Suleskardvegen ble bygget lenger nord, er det trolig slik at Kvibrua vil bli værende uten veiforbindelse. Brua ligger på grensen mellom Vest-Agder og Aust-Agder fylke, men det er Statens vegvesen i Vest-Agder som eier den.
Nõo kommune

Historie

Landsbyen Peedu nevnes allerede 1638, da det var vannmølle i elva her og i Nuti på andre siden av elva. Vannmøllen i Peeda fikk etterhvert to turbiner, som drev henholdsvis kornmølle og ullmølle. Dette stedet er populært utfartsmål for folk i Tartu og fylket ellers. Blant de mange kunstnerne som ble trukket til dette stedet var Juhan Nõmmik (1902–1975).
I landsbyen Meeri nord i kommunen, ligger Meeri gods som en tid var eid av Vassilij Zjukovskij, en venn av Aleksander Pusjkin som skrev teksten til Tsar-Russlands nasjonalsang. Zjukovskij ble æresdoktor ved Tartu universitet i 1816 og eide to gods i området. Godsområdet ved Meeri ble i mellomkrigstiden skilfret i landskapsmalerier av Johannes Saal (1911–1964).
I 1964 fikk tettstedet Tõravere et astronimisk observatorium, knyttet til Tartu universitet. Dette er fortsatt Estlands største av sitt slag, og brukes til himmelobservasjon og undervisning.
Thorsrudgården

Thorsrudgården er en 250 m² stor villa på campus til Norges miljø- og biovitenskapelige universitet i Ås kommune.

Beskrivelse

Gården er en villalignende bygning i sveitserstil i 1 ½ etasje med saltak og vegger av panelt plankereisverk, bestående av hovedfløy med en smalere og noe lavere sidefløy i vinkel. Den er plassert fritt i parklandskapet. Bygningen er utvendig meget godt bevart med opprinnelige detaljer i behold. En del vindusrammer er skiftet ut i opprinnelige karmer, fortrinnsvis i sørlige fasader i sidefløyen. Eksteriørfarger med brukket hvitt og detaljer i rødt er tilnærmet de opprinnelige som ble påvist ved Riksantikvarens fargeundersøkelse 1978.

Bygningshistorie

Bygningen ble oppført 1887–1888 da Den høiere landbrugsskole startet undervisning i hagebruk. Bygningen er omtalt med skiftende navn etter beboere (Misvær, Thorsrud), men også som Villa Granly og Gartnergården. Den inneholdt opprinnelig leilighet for gartneren, et tegne- og arbeidsværelse og tre værelser for seks gartnerelever. Den ble delt opp i tre leiligheter rundt 1958. Abel Bergström som ble ansatt som gartner ved skolen i 1860 og fikk ansvar for parkanlegg og planteskole. I 1865 fikk Bergström arealer til planteskole der hvor dagens planteskole ligger. Arealene ble utvidet i 1875 og 1896. Disse utvidelsene frigjorde arealer i parken som til da var blitt utnyttet til planteskoleproduksjon. Det ble oppført gartnerbolig for Bergström etter at det i 1887 var innført hagebruksundervisning ved skolen. Boligen ligger midt mellom tunet og planteskolen, og lå praktisk til for gartneren som hadde tilsyn med veksthus både i hagebruket og planteskolen. Fra høsten 2008 har huset vært i bruk som studentkollektiv for seks studenter, samt en dublett.
Heinrich Harrer

Liv

Faren arbeidet i postverket og familien flyttet en rekke ganger i Harrers barndom. Harrer var lidenskapelig opptatt av idrett og ble akademisk utformester og østerriksk golfmester. Dessuten drev han med nordisk skiidrett, fjellklatring, tennis, håndball og friidrett.
Etter egne opplysninger ble Harrer hemmelig medlem av SA i oktober 1933, fem år før Anschluss. Langt senere kalte han dette en dum feil og en ideologisk villfarelse.
Fjellklatring øvet en sterk tiltrekningskraft på ham, og samme dag som han avla sin siste eksamen ved universitetet, 9. juli 1938, reiste han til  Grindelwald i Sveits for å forsøke en førstebestigning av Eigers nordvegg i Berner Oberland. Flere erfarne alpinklatrere hadde mislyktes i den farlige veggen, men Harrer, Anderl Heckmair, Fritz Kasparek og Ludwig Vörg gjennomførte førstebestigningen 21. til 24. juli 1938.
Prestasjonen ble belønnet med audiens hos Adolf Hitler der Harrer mottok et signert foto av føreren. Han var blitt medlem av SS og NSDAP allerede før ekspedisjonen og ble nå sportsinstruktør i SS med rang av Oberscharführer, noe som omtrent tilsvarer sersjants grad. Ifølge Harrer selv utførte han ingen oppgaver i SS. Samme år giftet han seg med Lotte Wegener, datter av den tyske polarforskeren Alfred Wegener som omkom på Grønlandsisen i 1930.
Sommeren 1939 var Harrer deltaker på en nazifinansiert undersøkelsesekspedisjon til Nanga Parbat. Ekspedisjonen fikk en brå slutt da den andre verdenskrigen brøt ut høsten 1939. Etter fire mislykte rømningsforsøk fra britiske interneringsleire, lyktes Harrer og Peter Aufschnaiter til slutt. De var på flukt i 21 måneder og gikk mer enn 2000 kilometer til fots over rundt 50 pass, hvorav ingen var under 5000 moh.
15. januar 1946 nådde de målet, den tibetanske hovedstaden Lhasa i det den gang uavhengige Tibet. Aufschnaiter ble rådgiver for den tibetanske regjeringen, mens Harrer først ble oversetter og fotograf for regjeringen, senere lærer, rådgiver og til slutt en livslang venn av den da unge Dalai Lama.
Under den tibetansk-kinesiske konflikten i 1950/51, flyktet Harrer til India og deretter til Europa. En rekke ekspedisjoner fulgte i årene som kom og han skrev over 20 bøker. Syv år i Tibet ble en bestselger oversatt til 53 språk, i den beskriver han tiden i Tibet og vennskapet med Dalai Lama. Boka danner grunnlaget for en dokumentarfilm fra 1956 og Jean-Jacques Annauds film fra 1997 med Brad Pitt som Harrer. 
I 1982 ble Harrer tildelt Österreichisches Ehrenzeichen für Wissenschaft und Kunst. Først i 1997 kom det fram at han hadde vært medlem av SS og NSDAP, og han ble kraftig kritisert for å ha underslått dette faktum.
Heinrich Harrer døde 7. januar 2006 i en alder av 93 år.
Skam (TV-serie)

Konsept

Konseptet gikk ut på at man kan følge alle rollefigurenes fiktive liv fra dag til dag på Skams hjemmeside og se figurenes profiler på sosiale medier, blant annet Instagram og Facebook. I løpet av hver uke ble det lagt ut små klipp på hjemmesiden, som på fredager ble samlet sammen til én episode som ble lagt ut på NRK Nett-TV. Episoden ble også sendt på NRK3. Skam handler om hvordan det er å være skoleelev på videregående skole i moderne tid; russetiden, utroskap, venninnekrangler, karakterer, skolepress, voldtekt og homofili er noen av temaene serien tar opp.

Medvirkende

Over 1 200 personer prøvespilte for rollene.

Episoder

Alle episodene er skrevet og regissert av Julie Andem.
Hallstein Bronskimlet d.a.y.

Hallstein Bronskimlet d.a.y. (den aller yngste), født 1918. Forfatter og fritenker fra Volda. Var den første av Flåklypa-figurene Kjell Aukrust introduserte i Mannskapsavisas avisspalte Våre Duster, og som senere ble overført til den fiktive avisen Flåklypa Tidende. 
Bronskimlet d.a.y. har høye tanker om seg selv og har mottatt stipender, men blir lite lest. Han er forfatter av «Eg baska meg trøyt».
Hallstein Bronskimlet d.a.y. – en av de fire store (Cappelen, 1997) er en humorbok av Kjell Aukrust som samler tidligere tekster fra Flåklypa Tidende.
Tennevik

Tennevik ligger i Skånland kommune i Troms, og er kjent for blant annet lakseelva Tennevikelva. Stedet ligger ved den østlige bredden av Vågsfjorden, sørøst for Harstad, nærmere 10 kilometer nord for Tjeldsundbrua.
Navnet Tennevik anses hentet fra et gammelnorsk verb therne, uttales som det engelske ordet thing. Å therne betyr å dra båten opp i fjæra, kvelve båten for så å hvile under den. Dette var vanlig i gammel tid da fiskerne, i åpne båter, måtte dra lange føringsveger til og fra Finnmarka eller Lofoten. Therne ble senere endret til å tenne.
Bebyggelsen i Tennevik ligger ved begge sider av den kystriksveg som går fra Tjeldsundbrua til blant annet Gratangen.
Bengalsk skrift

Bengalsk skrift (bengali: বাংলা লিপি Bangla lipi)  er  et skriftsystem og en abugida som benyttes til å skrive de indoariske språkene bengali, assamesisk og bishnupriya manipuri. Historisk har skriften også vært brukt til å skrive sanskrit i regionen Bengal. Bengalsk skrift er det 6. mest brukte skriftsystem i verden.
Bridgwater

Beskrivelse

Byen var tidligere kjent for sin keramikk, og her lå ved midten av 1900-tallet stasjonen for å ta i mot radiotrafikk fra Sør-Afrika og Canada til Storbritannia. Historisk hadde byen en politisk radikal tendens og var involvert i flere hendelser på den nasjonale arena, og ble forsvart av sin egen festning. Slagmarken for slaget ved Sedgemoor hvor Monmouthopprøret ble endelig knust i 1685 ligger rett ved. Blant de flere religiøse steder er kirken dedikert jomfru Maria. Et hus i Blake Street, i stor grad restaurert, var fødestedet for admiral Robert Blake i 1598, og er nå et museum for admiralen. Byen har sitt eget kunstsenter og er vert for et årlig Bridgwater Guy Fawkes Carnival.

Etymologi

Bridgwater er omtalt i Den angelsaksiske krønike (rundt 800) og den senere Domesday Book (1086) hvor byen har sin opprinnelse som et handelssted ved dens lokalisering ved munningen av den fremste elven i Somerset. Det er antatt at byens opprinnelige navn var Brigg i betydningen «kai/brygge». Det har blitt argumentert at navnet isteden kommer fra angelsaksiske brycg, «gangplanker», eller norrønt bryggja, «brygge», men det har blitt utfordret på etymologiske grunner, skjønt alle forslagene er nær samstemte i betydningen. I Domesday Book er den omtalt som Brugie og Brugia. Etter den normanniske invasjonen i 1066 ble byen gitt til Walter av Douai, derav ble den ulikt kjent som Burgh-Walter, Brugg-Walter og Brigg-Walter, til sist korrumpert til Bridgwater. En alternative forklaring hevder at det ble avledet «Bridge of Walter» (det vil si Walter's Bridge).
Hettemåke

Beskrivelse

Voksne hettemåker har grå overside, mens resten av kroppen er hvit. Føttene er røde og fuglene har svømmehud mellom tærne. Nebbet er også rødt. Sammen med den hvite stripa i fremkant av vingene, et karaktertrekk for hettemåker. Arten har store, spisse vinger og flyter lett. Hanner og hunner er like. Ungfuglene har brunspettet fjærdrakt. Sommerdrakten gir fuglene de karakteristisk svart hodehette som er opphavet til navnet.
Hettemåken er cirka 36–44 cm lang og veier typisk omkring 300 gram. Vingespennet er cirka 94–105 cm.
Det er beskrevet to underarter; vanlig hettemåke (C. r. ridibundus) og sibirsk hettemåke (C. r. sibiricus).

Atferd

Hettemåke er en trekkfugl som hekker i kolonier. I år med lite mat gir de ofte opp hekkingen og forlater gjerne koloniene. Ifølge NOF har toppender, horndykkere og forskjellige vaderarter stor nytte av hettemåkekoloniene. De aller fleste hettemåkene trekker sørover om vinteren, de fleste til De britiske øyer, Danmark og Mellom-Europa. Noen overvintrer i Norge.

Utbredelse

Hettemåke er en palearktisk art som hekker over store deler av Eurasia. De siste tjue åra har man også funnet hekkende bestander på Grønland og på Newfoundland i Canada.
Hekkende hettemåker ble første gang registrert i 1867 i Norge, på Jæren. Arten trives både i kyststrøk og nær vann i innlandet, i Norge nord til Varangerfjorden. Hovedbestanden finnes i områdene rundt Oslofjorden her til lands. Den norske bestanden minker.

Habitat

Hettemåkene er tilpasset et variabelt miljø og trives i områder med våtmarker, fortrinnsvis i ferskvannshabitater. Arten etablerer seg også i skjærgården, ofte i sammenheng med makrellterner og til dels fiskemåker.

Annet

Norsk Ornitologisk Forening kåret hettemåke til Årets fugl 2011.